CELEX: E2019P0002
Language: bg
Date: 2019-01-24 00:00:00
Title: Молба за консултативно становище от Съда на ЕАСТ, подадена от Verwaltungsgerichtshof des Fürstentums Liechtenstein на 24 януари 2019 година по дело D и E (Дело E-2/19)

13.6.2019   
            
            
               BG
            
            
               Официален вестник на Европейския съюз
            
            
               C 197/35
            
         
      Молба за консултативно становище от Съда на ЕАСТ, подадена от Verwaltungsgerichtshof des Fürstentums Liechtenstein на 24 януари 2019 година по дело D и E
      (Дело E-2/19)
      (2019/C 197/07)
      С писмо от 24 януари 2019 г., получено в деловодството на Съда на ЕАСТ на 29 януари 2019 г., към съда на ЕАСТ бе отправена молба от Verwaltungsgerichtshof des Fürstentums Liechtenstein (Административния съд на Княжество Лихтенщайн) за консултативно становище по следния въпрос по дело D и E:
      Трябва ли Директива 2004/38, по-специално член 3, параграф 1 във връзка с член 7, параграф 1, буква г) от нея, и първото изречение на точка III от Решение № 191/1999 [на Съвместния комитет на ЕИП] да се тълкуват в смисъл, че член на семейството на гражданин на държава — членка на ЕС, има право да получи разрешение със същата валидност като това на лицето, от което той е зависим, дори ако лицето, от което той е зависим, е получило право на пребиваване в Лихтенщайн само въз основа на националното право, а не въз основа на правото на ЕИП?